Olga | OLGA SE OKSELTJIES
Ek sit en luister hoe die reën daar buite val en weet ek het onlangs tydens mis, ‘n gebed gekry vir reën in die droogte geteisterde dele van ons land en meer spesifiek vir die Wes Kaap wat huidiglig gebuk gaan onder die ergste droogte die afgelope 123 jare. Ek het gou my handsak gaan omkeer om daarna te soek. Bid asseblief saam. Ek was onlangs in Kaapstad en dit is vreeslik om die ou plante so vergaan te sien.
“Prayer for Rain (in all drought stricken parts of our country South Africa)
O God, our Creator, you are the source of all life. It is through your divine providence and infinite power, that the wonder and splendor of all creation surround us. “How majestic is your name in all the earth.” We pray to you who calms the raging waters and commands the wind, to provide us sufficient rain to meet our needs.
May your grace refresh our souls
Februarie 25, 2018 at 10:30 nm 5 Kommentaar
Ons het gister gou vir ‘n heen en weertjie Hazyview toe gegaan. Eers gou oor die brug oor die pad om by Kies en betaal uit te kom. Aangesien dit einde van die maand is, het ek maar gou eers by Edgars ingedraf want wie weet wanneer ek weer ‘n geleentheid gaan kry om my ou rekening te betaal?
Van daar af kies ons koers Koop en betaal toe. Maar dit lyk of hulle ‘n goeie dag gehad het, die rakke is taamlik leeg. Ek kry my goedjies so vinnig as wat ek kan want ek wil nog gou by Checkers ook inloer. Soos reeds gesê, dis einde van die maand, die toue staan tot in Kaïro. What do you know? Een till is daar net twee persone en geen bordjie wat sê “Closed after next customer” nie. Daar vind ‘n hele gesprek plaas tussen die dame tweede in die ry en die kassiere. Die dame wie se inkopies opgelui word vererg haar toe daar alweer ‘n fout begaan is en spreek die twee sommer kwaai aan. Ongelukkig verstaan ek nie hulle taal nie, maar ek kan sien no 1 is kwaai.
Nadat sy klaar en weg is, sit no 2 haar goedjies neer, sommer met die derde item is daar ‘n fout, die supervisor kom by en die item word gevoid en gaan gratis deur. Nice. Die supervisor is net verby die derde til van ons of of dit gebeur weer en ‘n ander supervisor word nadergewink. Weer gevoid en kry sy pad gratis plastiese sak toe. Toe sit no 2 ‘n pakkie broodrolletjies neer. Dit word opgelui, R22,49. Duur vir ‘n dosyn broodrolletjies, dink ek, maar not my circus nê. Sy trek dieselfde pak broodrolletjies ‘n tweede keer deur en ek dag, geeftag, daar is meer as ‘n bakker se dosyn rolletjies in daardie sak. Is dit R22,49 vir twee dosyn? Maar no 2 was dan minder slim, meeste van daardie broodjies het al begin squash. Steeds nie my sirkus nie. Kassiere trek daardie pakkie rolletjies stroes Bob ‘n derde en vierde keer deur en weer word die kop gedraai, ‘n derde supervisor kom by. Pakkie rolletjies gaan toe ook verniet sakkie toe.
Uiteindelik is no 2 daar weg met twee sakke kruideniersware wat na my mening R400 moes wees vir die goeie prys van R118, 96. Ons het betaal en ons is daar weg. Gou deur Checkers gedraf en ek laat Homer om die inkopies te bêre en drag solank Game toe. Sommer die die intrap loop ek teen no4 en haar gade vas. klink soos Skotte. “Hav je seehn whaat hapened bak there then?” vra die dame my. Ek speel toe maar onnosel en vra wat het gebeur. Kom daarop neer dat alle duur items in no 2 se waentjie verkeerdelik opgelui is en soos per PNP decree, moes dit dan gratis gegee word. Ek sê ek het niks agtergekom nie. Wat het sy daaromtrent gedoen? Sy het die bestuurder gaan vertel terwyl my goedjies opgelui was en die waardige man sê sy kassiere sal “Hardly ever do a dishonest thing like that.” Ja, rite laat my wonder hoe lank nog voordat hulle ook hulle gatte sien. Maar soos ook reeds gesê, “Not my circus, not my lions. (Anders word ek ook gestenig. Sekere primaat spesies is mos outomaties ‘n belediging.)
Gedagte van die dag. Lekker Nuwe Suid Afrika!
Januarie 30, 2018 at 8:44 vm 16 Kommentaar
So dikwels kry ek ‘n boodskap wat sê “Gaan kyk of like my foto’s op fb.” Nou kyk, ek doen al jare lank nie meer fb nie. So dan wag ek maar tot Homer op die internet gaan en gaan kyk dan die foto’s. Maar o wee! Die kennis het net mooi presies nege fb profiele. Of is dit blaaie? Ek vra watter een want almal het dieselfde foto’s. Sy weet nie. ‘” Die nuutste een.” For the love of ‘Arry. Ek moes al nege oopmaak om die regte een te kry.
Sy is nie die enigste nie. Wil lyk of baie mense glo in meer as een fb rekening. Vergeet hulle die pin dat hulle elke paar maande of is dit dalk elke keer as hulle nuwe foon of tablet kry? Genugtig tot nou toe nog toe. Jy kan tog sekerlik jou pin van fb af aanvra as jy dit vergeet het. Ek het nie ‘n “Little black book” nie, maar wel ‘n klein grys boekie waar ek weer my mensies se bedsokkie grote elke jaar skryf, as ook hoeveel steke en rye gebrei het. Maar so elke paar bladsye is daar onderaan ‘n random woord geskryf. Verbasend genoeg is dit soms pin’s. Soos vir Pinterest en Elle ens en meestal onthou ek watter pin gaan met watter tuiste.
Gedagte van die dag: Skryf jou pin agter op die almanak neer en volgende jaar as jy nuwe almanak kry, skryf dit maar weer neer. So het jy dit mos altyd.
Januarie 28, 2018 at 11:25 nm 7 Kommentaar
Wee julle! Ek kan nie meer nuus lees of kyk nie. Dis elke keer net groter bollie te sien. Gratis huise, gratis elektrieseteit, gratis tersiëre opleiding, gratis dit, gratis dat. Bolle man. Wat het enige een gratis gekry terwyl die Np aan bewind was? Sweet blue niks. Hoekom moet daar nou gratis uitgedeel word aan ‘n sekere groep Suid Afrikaners? Skoon suiwer hebsug, gierigheid, begeerte.
Geen wonder die land is in die gemors waarin dit tans verkeer nie. Gaan daar ooit weer vrede wees? Nadat Mandela aan bewind gekom het, het Suid Afrikaners nogal ‘n goeie poging aangewend om ten minste verdraagsaam teenoor mekaar te wees. Nou, byna vier en twintig jaar later, blyk dit dat net kwaad saai oor is. As “politieke leiers” se monde oopgaan, saai hulle onmin en gif. Dan is daar nog steeds ‘n groot meerderheid vn die landsburgers wat alles glo wat aan hulle voorgehou word.
Laat ons maar aanhou bid vir die ou landjie van ons. Ons het immers geen ander nie.
Gedagte van die dag: Self respek begin met respek vir wat nie joune is nie. Bly veilig mede Suid Afrikaners en onthou om more te bid vir wat jyu vir Suid Afrika wil hê.
Januarie 15, 2018 at 11:07 nm 3 Kommentaar
Ek hoop julle het ‘n wonderlike kersfees met julle geliefdes gehad. Baie geluk en voorspoed, liefde, vrede en vreugde wens ek elkeen toe.
Desember 31, 2017 at 11:59 nm 5 Kommentaar
Dit wil al ‘n Saterdagoggend gewoonte word wanneer ons by Ousus kuier. Ek en sy gaan doen ‘n parkrun. Sy hou gn niks van stap nie, sy het mos ‘n kar, sien. Maar sy wil nie hê ek moet die res van die naweek met ‘n dikbek rondloop nie.
Toe ons die derde keer die parkrun gedoen het, kom ek agter wat my nog heeltyd pla. Die afsetter maak altyd ‘n punt daarvan om ons in te lig ons moet twee keer VERBY die rots loop, daarom noem hulle dit Two Times Rock. Ons moet twee keer verby gaan nie twee keer daarom gaan nie. Maar, daar is groot fout want ek kan nou glad nie die rots onthou nie. Nou die kind van my het min geduld met domheid. Ek vra die oggend “Waar is die rots?” Sy sug. Daardie sug wat skree “Red ‘n volk.” Sy het geantwoord “Ons is al verby. Hoekom?” Ek het dit nog nooit gesien nie en ek het haar so gesê. Weer daardie telltale sug.
Aangesien ons twee keer om die baan moet gaan sê sy sy sal my wys wanneer ons aanstons weer daar verby gaan. Ek skep toe sommer tweede asem en sy maan kort kort “Moek, moenie hardloop nie, die rots sal nie weghardloop nie.” Maar nou ja. Daar gaan ons toe. Skielik sê sy “Hier is die rots.” Ek kyk en kyk en sien niks. Njannies waar. Geen rots nie. Sy sug weer, daardie sug wat my absoluut tatie laat voel. “Links Moek links.” Seg sy. Ek kyk en sien ‘n boom. Waar is die rots? Ek sien gn rots. Eers dag ek ek het verkeerde links gekyk en kyk vinnig ander links. Toe sug sy eers en ek lees haar gedagtes. Dit sê ” Daar is nie pille vir domheid nie.” Maar toe haar mond oopgaan sê sy “Ware links.” Ek kyk weer. Boom en muur. maar…. WAAR IS DIE ROTS?
Sy loop met lang treë terug en wys. Daar staan ‘n bordjie wat sê “2 x rock” maar waar is die rots? Toe ek steeds met geen begrip rondkyk, buk sy en tel die bordjie op en sê “Hier is die rots.” Berge val op my. daar lê so ‘n enkel hoogte klip sowat twee meter van die paadjie af. MAAR WAAR IS DIE ROTS? “Dit is die rots, Moek.” sê sy met langlydende verdraagsaamheid. Huh? Seg ek. Rots? Gn wonder ek het die rots misgekyk nie. Dis dan ‘n blerrie klip.
Gedagte van die dag: Dis seker maar die idee wat tel.
Desember 19, 2017 at 11:37 nm 4 Kommentaar
Iemand vra ander dag vir my “Waar is 2017 heen?” Wat kan mens sê? Dis net eenvoudig skelmpies verby asof ons nie gekyk het nie. Toe ons jonger was, het ‘n week soos ‘n ewigheid gevoel. Gaan tyd net vinniger verby as mens ouer word?
Meestal staan ek deesdae verbaas as ek vra “Is dit alweer Sondag?” Dalk verloor ek nou tred met die tyd omdat Homer elke dag by die huis is. Daar is nou nie meer ‘n doel om die dae te kategoriseer nie. Ek het nog nooit streng by die wasgoed was Maandag, stykdag Dinsdag en so aan nie. Ek was die vloere wanneer hulle vuil is, nie omdat dit Vrydag is nie. Dit, so by the way, is in reëntyd net omtrent elke dag. Dan is my twee viervoet kleuters mos heeldag onder my voete te bang Pappa jaag hulle uit as Moek nie sien nie.
Maar in elk geval, dis alweer einde van die jaar. Kersfees is letterlik om die draai. Waar julle ookal gaan, wat julle ookal doen, wees veilig.
Gedagte van die dag: Tyd is kosbaar.
Desember 13, 2017 at 11:12 nm 11 Kommentaar